உடனே பக்கத்தில் இருந்த பெட் சைடு போன் எடுத்து பையனுக்கு போன் செய்து விஷயத்தை சொல்லிவிட்டு டாக்டருக்கும் போன் செய்து அவரை இங்கு வரமுடியுமா என்று ரிக்வெஸ்ட் செய்தார். டாக்டர் வந்ததும் அவரை அழைத்து கொண்டு மேலே வரும்படி இண்டெர்காமில் கீழே வேலையாளுக்கு உத்திரவு கொடுத்தார். இத்தனை பேச்சிற்கும் கண் திறந்து பார்த்தாலும் ஒன்றும் பதில் சொல்லாமல் ஓய்ந்து போய் படுத்திருக்கும் மைத்தீயை பார்க்க அவருக்கு வயிற்றில் புளியை கரைத்தது.